               EURÓPAI BIZOTTSÁG
            Brüsszel, 2017.7.27.
            COM(2017) 403 final
            2017/0180(NLE)
            Javaslat
            A TANÁCS HATÁROZATA
            az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               INDOKOLÁS

               1.A JAVASLAT HÁTTERE

               A 2013. június 26-i 610/2013/EU rendelet
                  1
                (a továbbiakban: a Schengeni határellenőrzési kódex módosítása) módosította a Schengeni Megállapodás végrehajtásáról szóló egyezményt
                  2
                (Schengeni Egyezmény), az 562/2006/EK rendeletet
                  3
                (Schengeni határellenőrzési kódex) és a 810/2009/EK rendeletet
                  4
                (Uniós Vízumkódex), valamint többek között újradefiniálta a harmadik országbeli állampolgárok schengeni térségben való rövid távú tartózkodásának fogalmát. 2013. október 18-tól a rövid távú tartózkodás céljából a schengeni térségbe beutazni kívánó – akár vízumköteles, akár vízummentes – harmadik országbeli állampolgárok engedélyezett tartózkodásának maximális időtartama „bármely 180 napos időszakban legfeljebb 90 napban” van meghatározva. A 2013. október 18-ig hatályos meghatározáshoz képest („az első beutazás időpontjától számított hat hónapon belül, de legfeljebb három hónapig”) az új meghatározás pontosabb, mivel az időtartamot hónapok helyett napokban állapítja meg. Emellett a meghatározásból törlésre került „az első beutazás időpontjától számított” szövegrész, amely számos bizonytalanság és kérdés forrása volt.

               A Schengeni határellenőrzési kódex módosítása minden szükséges változást bevezetett a vízumügyi és határellenőrzési uniós vívmányokba, vagyis a Schengeni Egyezménybe, a Schengeni határellenőrzési kódexbe, az Uniós Vízumkódexbe és az 539/2001/EK rendeletbe
                  5
               . Ugyanakkor a rövid távú tartózkodás fogalmát az Európai Unió által kötött egyes nemzetközi megállapodások is magukban foglalják. Az Antigua és Barbudával
                  6
               , a Bahamai Közösséggel
                  7
               , a Barbadosszal
                  8
               , a Brazil Szövetségi Köztársasággal
                  9
               , a Mauritiusi Köztársasággal
                  10
               , a Saint Kitts és Nevis Államszövetséggel
                  11
               , valamint a Seychelle Köztársasággal
                  12
                kötött vízummentességi megállapodás a vízummentes tartózkodás időtartamának meghatározásakor még mindig a régi meghatározást („az első beutazást követő hat hónapos időtartam során legfeljebb három hónap”
                  13
               ) alkalmazza.

               A Bizottság 2014. július 16-án ajánlást fogadott el az Európai Unió és a fent említett országok közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról szóló tanácsi határozatról
                  14
               , amelyet a Tanács 2014. október 9-én elfogadott
                  15
               . Ennek célja az volt, hogy végrehajtsák e hét ország tekintetében a rövid távú tartózkodás új, a Schengeni határellenőrzési kódex módosításának megfelelő meghatározását. Emellett a vízummentességi megállapodásokban a „rövid távú tartózkodás” hónapok helyett napokban történő meghatározása egyszerűbben ellenőrizhető és számítható digitális/informatikai eszközökkel, ami célszerűbb a központi határigazgatási rendszerek – például a javasolt határregisztrációs rendszer
                  16
                – szempontjából.

               A Tanács felhatalmazását követően a Bizottság megkezdte a vízummentességi megállapodások módosításáról szóló tárgyalásokat az érintett hét országgal (Antigua és Barbuda, Bahamai Közösség, Barbados, Brazil Szövetségi Köztársaság, Saint Kitts és Nevis Államszövetség, valamint Seychelle Köztársaság).

               A tárgyalások Barbadosszal sikeresen lezárultak, és 2017. február 8-án a felek parafálták a módosító megállapodást. Mindkét fél elfogadta, hogy az EU és Barbados közötti vízummentességi megállapodás egészében a rövid távú tartózkodás új meghatározását alkalmazzák. Emellett a megállapodás tartalmazza néhány technikai részlet módosítását (lásd alább), az utazók szempontjából azonban egyik módosítás sem érdemi.

                  Az Egyesült Királyság és Írország különleges helyzetét a megállapodás preambuluma említi.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A megállapodáshoz mindkét szerződő fél jóváhagyása szükséges, vonatkozó eljárásaiknak megfelelően. Az Unió részéről ez a megállapodás aláírásáról és megkötéséről szóló tanácsi határozatokat jelenti.

               Ezt a javaslatot a Tanács elé terjesztik annak érdekében, hogy felhatalmazást adjon az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírására.

               A megállapodás biztosítja a jogszabályok összhangját és közelítését a tagállamok között, mivel következetesen érvényesíti a rövid távú tartózkodás új – a Schengeni határellenőrzési kódex módosításában foglalt – meghatározását, amely egyértelművé teszi a „rövid távú tartózkodás” értelmezését.

               A javaslat jogalapja az Európai Unió működéséről szóló szerződés (EUMSZ) 77. cikke (2) bekezdésének a) pontja, összefüggésben annak 218. cikkével.

               Az Unió nem rendelkezik hatáskörrel arra, hogy a schengeni vívmányok – köztük a közös vízumpolitika – végrehajtásához társult négy országra nézve kötelező erejű módosításokat vezessen be a vízummentességi megállapodásokba. A schengeni térségben engedélyezett tartózkodás időtartamára vonatkozó rendelkezéseket illetően az összehangolt megközelítés és végrehajtás biztosítása érdekében a megállapodás együttes nyilatkozatot foglal magában arról, hogy egyrészről Barbados, másrészről Izland, Liechtenstein, Norvégia és Svájc részéről kívánatos a hatályos kétoldalú vízummentességi megállapodásaik megfelelő módosítása.

               •Szubszidiaritás (nem kizárólagos hatáskör esetén)

               Amennyiben egy nemzetközi megállapodás egyik szerződő fele az Európai Unió, a tagállamok jogszerűen az érintett megállapodás semmilyen módosítását nem hajthatják végre önállóan. A Barbadosszal létrejött vízummentességi megállapodást az Európai Unió kötötte meg. Következésképpen uniós szintű fellépésre van szükség.

               Emellett a vízummentességi megállapodások tagállamok általi megkötése hatást gyakorolna a vízumügyi uniós vívmányokra (az EUMSZ 3. cikkének (2) bekezdése).

               •Arányosság

               Ez a javaslat nem lépi túl a kitűzött cél eléréséhez – vagyis Barbados és az Unió közötti hatályos vízummentességi megállapodás módosításához – szükséges mértéket.

               3.KÖLTSÉGVETÉSI VONZATOK

               A javaslatnak nincs költségnövelő hatása az EU költségvetésére.

               4. AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Az érdekelt felekkel folytatott konzultációk

               2014. október 9-én a Tanács a tárgyalási irányelvek elfogadásával felhatalmazta a Bizottságot arra, hogy Barbadosszal megkezdje a két fél közötti vízummentességi megállapodás módosításáról szóló tárgyalásokat. A tagállamokat a vízum-munkacsoport ülésein tájékoztatták a tárgyalások alakulásáról.

               5.EGYÉB ELEMEK

               •A tárgyalások eredménye

                  A Bizottság úgy véli, hogy a Tanács tárgyalási irányelveiben rögzített célkitűzések megvalósultak, és a megállapodás tervezete elfogadható az Unió számára.

                  A megállapodás végleges tartalma a következőképpen foglalható össze:

                  a) A tartózkodás időtartama

                  A megállapodás vízummentes utazásról rendelkezik az Európai Unió polgárai, illetve Barbados állampolgárai számára a másik Szerződő Fél területére irányuló, bármely 180 napos időszakban legfeljebb 90 napig tartó utazás esetén (az első beutazást követő hat hónapos időtartam során legfeljebb három hónap helyett). Az új meghatározás az Európai Unió és Barbados közötti, a rövid távú tartózkodásra jogosító vízumok alóli mentességről szóló megállapodás egészében alkalmazandó.

                  b) Záró rendelkezés – a megállapodás felfüggesztése (8. cikk (4) bekezdés)

               A megállapodás értelmében a 8. cikk (4) bekezdésének utolsó mondata a következőképpen módosul: „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.” A „valamint megszünteti a felfüggesztést” szövegrész jelenlegi szövegbe történő beillesztésének köszönhetően a módosított megállapodás egyértelművé teszi, hogy a vízummentesség felfüggesztését a felfüggesztéshez vezető okok megszűnése esetén meg kell szüntetni. E tekintetben a módosítás a Barbadosszal fennálló vízummentességi megállapodás szövegét az Unió által 2015-ben és 2016-ban aláírt összes többi vízummentességi megállapodás szövegéhez igazítja. 2016. június 14-én konzultáltak a vízum-munkacsoporttal erről a módosításról, és egyetlen tagállam sem emelt kifogást.

                  c) „Közösség” helyett „Unió”

                  A Lisszaboni Szerződés 2009. december 1-jei hatálybalépése óta az Európai Unió egységes jogi személyiséggel rendelkezik. Mindazonáltal az „Európai Közösség” még mindig szerepel a Lisszaboni Szerződést megelőzően hatályba lépett nemzetközi megállapodásokban, köztük az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodásban is. A módosító megállapodás értelmében ezért a vízummentességi megállapodás egészében a „Közösség” kifejezés helyébe az „Unió” kifejezés lép.

                  d) Együttes nyilatkozatok

                  A megállapodáshoz két együttes nyilatkozatot csatolnak:

                  – a bármely 180 napos időszakban legfeljebb 90 nap értelmezéséről, valamint;

                  – Izlandról, Norvégiáról, Svájcról és Liechtensteinről.

                  e) Hatálybalépés

                  A megállapodás a Szerződő Felek megerősítési eljárások befejezéséről szóló kölcsönös értesítésének napját követő hatodik hónap első napján lép hatályba. Annak érdekében, hogy garantált legyen a jogbiztonság, az utazók pedig világosan megérthessék és betarthassák a jogszabály, kellően hosszú átmeneti időszakra van szükség. A megállapodás megerősítését követő hat hónapos időszak lehetővé teszi az utazók számára, hogy még az előtt befejezzék a régi rendszer szerint számított rövid távú tartózkodásaikat, hogy hatályba lépne a rövid távú tartózkodás új meghatározása és az utolsó 180 napra vonatkozó referencia-időszak.

                  A módosító megállapodás nem érinti az Európai Közösség és Barbados közötti, a rövid távú tartózkodásra jogosító vízumok alóli mentességről szóló hatályos megállapodás semmilyen egyéb rendelkezését, így területi hatályát sem.

               6.KÖVETKEZTETÉS

               A fenti megfontolásokra tekintettel a Bizottság azt javasolja, hogy a Tanács határozzon a megállapodásnak az Unió nevében történő aláírásáról, és hatalmazza fel a Tanács elnökét az Unió nevében aláírásra jogosult személy(ek) kijelölésére.

               2017/0180 (NLE)

               Javaslat

               A TANÁCS HATÁROZATA

               az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (5) bekezdésével,

               tekintettel az Európai Bizottság javaslatára,

               mivel:

               (1)2009. november 30-i határozatával a Tanács megkötötte az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást. A megállapodás vízummentes utazásról rendelkezik az Európai Unió polgárai, illetve Barbados állampolgárai számára a másik Szerződő Fél területére irányuló, „hat hónapos időtartam alatt legfeljebb három hónapig tartó” beutazás esetén.

               (2)A 610/2013/EU európai parlamenti és tanácsi rendelet
                  17
                horizontális változásokat vezetett be a vízumügyi és határigazgatási uniós vívmányok terén, és a rövid távú tartózkodást bármely 180 napos időszakban legfeljebb 90 napban határozta meg.

               (3)A rövid távú tartózkodás uniós rendszerének teljes körű harmonizációja érdekében az Unió és Barbados közötti, a rövid távú tartózkodásra jogosító vízumok alóli mentességről szóló megállapodásba bele kell foglalni ezt az új meghatározást.

               (4)2014. október 9-én a Tanács határozatot fogadott el, amelyben felhatalmazta a Bizottságot az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásra (a továbbiakban: a megállapodás) irányuló tárgyalások megkezdésére.

               (5)A tárgyalások Barbadosszal sikeresen lezárultak, és 2017. február 8-án az Unió és Barbados főtárgyalója levélváltás útján parafálta a megállapodást.

               (6)A megállapodást alá kell írni, és a megállapodáshoz csatolt nyilatkozatokat jóvá kell hagyni az Unió nevében.

               (7)Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal
                  18
                összhangban nem vesz részt. Az Egyesült Királyság ezért nem vesz részt e határozat elfogadásában, az rá nézve nem kötelező és nem alkalmazandó.

               (8)Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal
                  19
                összhangban nem vesz részt. Írország ezért nem vesz részt e határozat elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               Az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodásnak (a továbbiakban: a megállapodás) az Unió nevében történő aláírására a Tanács felhatalmazást ad, figyelemmel a megállapodás megkötésére.

               A megállapodás szövegét csatolták e határozathoz.

               2. cikk

               Az e határozathoz csatolt nyilatkozatokat a Tanács az Unió nevében jóváhagyja.

               3. cikk

               A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 182., 2013.6.29., 1. o.

                     (2)
                  HL L 239., 2000.9.22., 19. o.

                     (3)
                  HL L 105., 2006.4.13., 1. o.

                     (4)
                  HL L 243., 2009.9.15., 1. o.

                     (5)
                  HL L 81., 2001.3.21., 1. o.

                     (6)
                  HL L 169., 2009.6.30., 3. o.

                     (7)
                  HL L 169., 2009.6.30., 24. o.

                     (8)
                  HL L 169., 2009.6.30., 10. o.

                     (9)
                  Az EU két megállapodást kötött a Brazil Szövetségi Köztársasággal. Egyet a közönséges útlevéllel rendelkező személyekre vonatkozóan (HL L 255., 2012.9.21., 4. o.), egy különálló megállapodást pedig a diplomata-, szolgálati vagy hivatali útlevéllel rendelkező személyekre vonatkozóan (HL L 66., 2011.3.12., 2. o.).

                     (10)
                  HL L 169., 2009.6.30., 17. o.

                     (11)
                  HL L 169., 2009.6.30., 38. o.

                     (12)
                  HL L 169., 2009.6.30., 31. o.

                     (13)
                  Lásd a „Tárgy” és „A tartózkodás időtartama” című részeket a megállapodásokban.

                     (14)
                  COM(2014) 468 final.

                     (15)
                  A Tanács határozata (2014. október 9.) az Európai Unió/Közösség, valamint Antigua és Barbuda, a Bahamai Közösség, Barbados, a Brazil Szövetségi Köztársaság, a Mauritiusi Köztársaság, a Saint Kitts és Nevis Államszövetség és a Seychelle Köztársaság közötti, a rövid idejű tartózkodásra jogosító vízumok alóli mentességre vonatkozó megállapodások módosítására irányuló tárgyalások megkezdésére a Bizottságnak adandó felhatalmazásról.

                     (16)
                  COM(2016) 194 final.

                     (17)
                  Az Európai Parlament és a Tanács 610/2013/EU rendelete (2013. június 26.) a személyek határátlépésére irányadó szabályok közösségi kódexének (Schengeni határellenőrzési kódex) létrehozásáról szóló 562/2006/EK európai parlamenti és tanácsi rendelet, a Schengeni Megállapodás végrehajtásáról szóló egyezmény, a 810/2009/EK európai parlamenti és tanácsi rendelet, az 1683/95/EK tanácsi rendelet, a 539/2001/EK tanácsi rendelet, valamint a 767/2008/EK európai parlamenti és tanácsi rendelet módosításáról (HL L 182., 2013.6.29., 1. o.).

                     (18)
                  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

                     (19)
                  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

    ---documentbreak---

               EURÓPAI BIZOTTSÁG
            Brüsszel, 2017.7.27.
            COM(2017) 403 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               MELLÉKLET

               a következőhöz:

               Javaslat
                  A TANÁCS HATÁROZATA

               az Európai Unió és Barbados közötti, az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodást módosító megállapodás aláírásáról

               MEGÁLLAPODÁS

               az Európai Unió és Barbados között
               az Európai Közösség és Barbados közötti, a rövid távú tartózkodásra jogosító vízumok alóli mentességről szóló megállapodás módosításáról

               AZ EURÓPAI UNIÓ

               egyrészről, valamint

               BARBADOS

               másrészről,

               a továbbiakban együtt: a Szerződő Felek,

               TEKINTETTEL az Európai Közösség és Barbados közötti, a rövid távú tartózkodásra jogosító vízumok alóli mentességtől szóló megállapodásra (a továbbiakban: a megállapodás), amely 2010. március 1-jén lépett hatályba,

               MEGERŐSÍTVE az emberek közötti kapcsolatok elősegítésének jelentőségét,

               NYUGTÁZVA, hogy a megállapodás működése a Szerződő Felek állampolgárainak megelégedésére szolgál,

               FIGYELEMBE VÉVE, hogy a rövid távú tartózkodás megállapodásban foglalt meghatározása (az első beutazást követő hat hónapos időtartam során legfeljebb három hónap) nem elég pontos, és különösen az „első beutazás” fogalma kapcsán kételyek vagy kérdések merülhetnek fel,

               SZEM ELŐTT TARTVA, hogy a 2013. június 26-i 610/2013/EU rendelet horizontális változásokat vezetett be az EU vízumügyi és határigazgatási „belső” vívmányai terén, és a rövid távú tartózkodást „bármely 180 napos időszakban legfeljebb 90 napban” határozta meg,

               FIGYELEMBE VÉVE, hogy az Európai Unió által létrehozandó határregisztrációs rendszer szükségessé teszi a rövid távú tartózkodás egységes és egyértelmű, valamennyi harmadik országbeli állampolgárra alkalmazandó meghatározását,

               AZZAL AZ ÓHAJJAL, hogy a Szerződő Felek határátkelőhelyein biztosítsák a zökkenőmentes utasforgalmat,

               MEGERŐSÍTVE, hogy a megállapodás hatálya az Egyesült Királyság és Írország kivételével az Európai Unió valamennyi tagállamának állampolgáraira kiterjed,

               FIGYELEMBE VÉVE az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvet, valamint az Európai Unió keretébe beillesztett schengeni vívmányokról szóló jegyzőkönyvet, és megerősítve, hogy e megállapodás rendelkezései az Egyesült Királyságra és Írországra nem alkalmazandók,

               A KÖVETKEZŐKÉPPEN ÁLLAPODTAK MEG:

               1. cikk

               A megállapodás e cikk rendelkezéseinek megfelelően módosul:

               (1)A címben és a 6. cikk (1) bekezdésében a „Közösség” szó helyébe az „Unió” szó lép, a 3. cikk (5) bekezdésében a „közösségi” szó helyébe az „uniós” szó lép, valamint a 8. cikk (7) bekezdésében az „A Közösség” szövegrész helyébe az „Az Unió” szövegrész lép.

               (2)Az 1. cikkben a „hat hónapos időtartam alatt legfeljebb három hónapig” szövegrész helyébe a „bármely 180 napos időszakban legfeljebb 90 napig” szövegrész lép.

               (3)A 4. cikk (1) bekezdésének helyébe a következő szöveg lép:

               „Az Európai Unió polgárai bármely 180 napos időszakban legfeljebb 90 napig tartózkodhatnak Barbados területén.”

               (4)A 4. cikk (2) bekezdésének helyébe a következő szöveg lép:

               „Barbados állampolgárai bármely 180 napos időszakban legfeljebb 90 napig tartózkodhatnak a schengeni vívmányokat teljeskörűen alkalmazó tagállamok területén. Ez az időtartam a schengeni vívmányokat még nem teljeskörűen alkalmazó tagállamok területén történő tartózkodástól függetlenül számítandó.

               Barbados állampolgárai bármely 180 napos időszakban legfeljebb 90 napig tartózkodhatnak minden egyes, a schengeni vívmányokat még nem teljeskörűen alkalmazó tagállam területén, a schengeni vívmányokat teljeskörűen alkalmazó tagállamok területén való tartózkodásra számított időtartamtól függetlenül.”

               (5)A 4. cikk (3) bekezdésében a „három hónapot” szövegrész helyébe a „90 napot” szövegrész lép, valamint a „közösségi” szó helyébe az „uniós” szó lép.

               (6)A 8. cikk (4) bekezdésének utolsó mondata helyébe a következő szöveg lép:

               „Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amennyiben a felfüggesztés okai megszűntek, valamint megszünteti a felfüggesztést.”

               2. cikk

               E megállapodást a Szerződő Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő hatodik hónap első napján lép hatályba, amikor az utolsó Fél értesíti a másik Felet arról, hogy az említett eljárások befejeződtek.

               Kelt […]-ban/-ben, a kétezer-tizenhetedik év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.

               az Európai Unió részéről

               Barbados részéről

               EGYÜTTES NYILATKOZAT IZLANDRÓL, NORVÉGIÁRÓL, SVÁJCRÓL ÉS LIECHTENSTEINRŐL

               Kívánatos, hogy egyrészről Norvégia, Izland, Svájc és Liechtenstein, másrészről Barbados hatóságai a jelen megállapodásban foglalt feltételeknek megfelelően haladéktalanul módosítsák a rövid távú tartózkodásra vonatkozó vízumok alóli mentességről szóló, hatályos kétoldalú megállapodásokat.

               Együttes nyilatkozat a bármely 180 napos időszakban legfeljebb 90 nap értelmezéséről

               A Szerződő Felek egyetértenek abban, hogy a megállapodás 4. cikkében rögzített, bármely 180 napos időszakban legfeljebb 90 napos időtartam folyamatos tartózkodást vagy több egymást követő látogatást jelent, amelyek időtartama bármely 180 napos időszakban összességében nem haladja meg a 90 napot.

               A „bármely” kifejezés folyamatosan aktualizált 180 napos referencia-időszak alkalmazására utal: a tartózkodás minden napján a megelőző 180 napos időszakra visszatekintve ellenőrzik, hogy továbbra is teljesül-e a bármely 180 napos időszakban 90 napra vonatkozó követelmény. Ez többek között azt jelenti, hogy egy megszakítás nélküli 90 napos távollét legfeljebb 90 napos új tartózkodást tesz lehetővé.

               ________


Fontos jogi nyilatkozat

|

52005PC0697

Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Spanyol Királyság részére történő engedélyezéséről  /* COM/2005/0697 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 23.12.2005COM(2005) 697 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Spanyol Királyság részére történő engedélyezéséről.(előterjesztő: a Bizottság)INDOKLÁSA JAVASLAT HÁTTERE |A javaslat alapja és célkitűzései A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése értelmében: a Tanács, a Bizottság javaslatára egyhangúlag eljárva, bármelyik tagállamot felhatalmazhatja arra, hogy ezen irányelvtől eltérő különleges intézkedéseket vezessen be az adókivetésre vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására. A Bizottság Főtitkárságán iktatott levélben a Spanyol Királyság kérelmezte, hogy engedélyezzék számára a 77/388/EGK irányelv 11. cikke A. része (1) bekezdésétől eltérő intézkedés alkalmazásának bevezetését, majd ezt követően megerősítette a Bizottságnál, hogy a kérelemhez tartozik ugyanazon irányelv 28e. cikkétől való eltérés kérelme is. A 77/388/EGK irányelv 27. cikke (2) bekezdésének megfelelően a Bizottság 2005. október 7-én kelt levelében tájékoztatta a többi tagállamot Spanyolország kérelméről. A Bizottság 2005. október 10-én értesítette Spanyolországot, hogy a kérelem elbírálásához szükségesnek ítélt minden tájékoztatást megkapott. |Általános összefüggések A 77/388/EGK irányelv 11. cikke A. részének (1) bekezdése a termékértékesítés és szolgáltatásnyújtás adóalapját a következőképpen állapítja meg: „minden, ami a teljesítés ellenértékét képezi, amelyet az átadó vagy a szolgáltatást teljesítő ezért az értékesítésért az átvevőtől, a szolgáltatás címzettjétől kap vagy kapnia kell….”. E rendelkezés rendszerint elegendő azokban az esetekben, amikor a termékértékesítés, vagy szolgáltatásnyújtás csupán kereskedelmi ügylet, és amennyiben az átadó vagy szolgáltatást teljesítő és az átvevő vagy a szolgáltatás címzettje között nem áll fenn a termékértékesítés vagy szolgáltatásnyújtás értékét befolyásoló kapcsolat. Amikor azonban az ügyletben részt vevő felek kapcsolatban állnak egymással, megállapítható, hogy egyes termékértékesítésekre vagy szolgáltatásnyújtásokra piaci értékük manipulálása révén kevesebb adó vethető ki. Amikor a szolgáltatóval kapcsolatban álló kedvezményezett nem rendelkezik teljes adólevonási joggal, az érintett teljesítés rendes piaci értékhez viszonyított alulértékelése csökkenti az előzetesen felszámított, vissza nem téríthető adó mértékét. Az ilyen értékváltoztatásokból származó adóveszteség elkerülése érdekében Spanyolország kérelmezte, hogy módosíthassa az adóalapot azokban a vázolt esetekben, amikor az adóalap jelentősen eltér a szabadpiaci forgalmi értéktől, és a szolgáltatásnyújtás egymással kapcsolatban álló felek között történik. A spanyol jog pontosan meghatározza az újraértékelés alkalmazása céljából egymással kapcsolatban álló személyeket. A javaslat lehetővé teszi a spanyol adóhatóságok számára, hogy – a 11. cikk A. része (1) bekezdése meghatározásának megfelelően – a HÉA kiszámítása céljából a ténylegesen kifizetett ellenérték helyett a szabadpiaci forgalmi értéket alkalmazzák a termékértékesítés vagy szolgáltatásnyújtás esetében. A Közösségen belüli beszerzések becslésére vonatkozó szabályokat a 77/388/EGK irányelv 28e. cikke tartalmazza, amely a 11. cikk A. részének rendelkezéseit kiterjeszti a Közösségen belüli beszerzésekre is. Annak biztosítása érdekében, hogy mind a belföldi értékesítéseket és szolgáltatásnyújtásokat, mind a Közösségen belüli beszerzéseket egyenlően kezeljék, és hogy az ellenintézkedés ne legyen könnyen megkerülhető más tagállambeli, a szolgáltatóval kapcsolatban álló személyek bevonásával, Spanyolország a Közösségen belüli beszerzéseket a különös intézkedés hatálya alá kívánja vonni. Ez a javaslat a különleges intézkedés engedélyezését 2009. december 31-ig teszi lehetővé. Ez az időszak elegendő ahhoz, hogy a tapasztalatokat figyelembe véve felülvizsgálják az intézkedést, és felmérjék, szükséges-e az intézkedés folytatása. 2005. március 16-án a Bizottság mindamellett benyújtotta a COM(2005)89 dokumentumot a Tanácsnak. Ez a dokumentum a 77/388/EGK irányelv módosítására irányuló irányelvjavaslat a HÉA-felszámítás eljárásának egyszerűsítését és az adókijátszás, valamint az adókikerülés megakadályozásának támogatását, továbbá az eltéréseket engedélyező egyes határozatok hatályon kívül helyezését illetően. Az úgynevezett „27. cikk szerinti ésszerűsítési javaslathoz” többek között olyan jogszabályok tartoznak, amelyek ugyanarra a területre vonatkoznak, mint a kérelmezett intézkedés. Ezért a javasolt eltérés hatályát veszti az ésszerűsítésről szóló javaslat eredményezte irányelvben foglalt intézkedések hatálybalépésekor. |A javaslat által érintett területet szabályozó hatályos rendelkezések A 77/388/EGK irányelv 11. cikke A. részének (1) bekezdésével és 28e. cikkével összefüggésben hasonló eltéréseket már más tagállamoknak is engedélyeztek. |Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |Nem releváns. |Szakvélemények összegyűjtése és felhasználása |Külső szakértők bevonására nem volt szükség. |Hatásvizsgálat A javaslat célja, hogy megakadályozza a HÉA-kikerülést vagy -kijátszást, és ennélfogva – nem utolsósorban a jogkövetési fegyelmet fokozó hatása miatt – kedvező hatása lehet. Ezt a megoldást más tagállamok is alkalmazták, és Spanyolország szintén megfelelő intézkedésnek ítélte meg az adóveszteség leszorítására. A kért intézkedés összhangban van a 27. cikk eltérései számának ésszerűsítését illető COM(2005) 89 bizottsági javaslattal is. |A JAVASLAT JOGI ELEMEI |A javasolt intézkedés összefoglalása A 77/388/EGK hatodik tanácsi irányelv 11. cikke A. részének (1) bekezdésétől és 28e. cikkétől eltérő intézkedés engedélyezése Spanyolország számára, hogy lehetővé váljon a termékértékesítés és szolgáltatásnyújtás, valamint a Közösségen belüli beszerzések adóköteles értékének újraszámítása azokban az esetekben, amelyekben ez az érték jelentősen alatta marad a szabadpiaci forgalmi értéknek; a felek kapcsolatban állnak, és ahol az átvevő adólevonási joga korlátozott. Az értékelés a szolgáltatás szabadpiaci forgalmi értéke szerint történhet, a hatodik irányelv 11. cikke A. része (1) bekezdésének d) pontja szerint. |Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK (módosított) hatodik tanácsi irányelv 27. cikkének (1) bekezdése. |A szubszidiaritás elve A javaslat a közösség kizárólagos hatáskörébe tartozik. Ennélfogva nem alkalmazható a szubszidiaritás elve. |Az arányosság elve A javaslat megfelel az arányosság elvének a következő ok(ok) miatt. |A határozat tárgya engedély kiadása egy tagállam számára annak saját kérelmére, és nem jelent semminemű kötelezettséget. |Mivel a vonatkozó rendelkezéstől eltérő intézkedés alkalmazási területe korlátozott, a különleges intézkedés arányban áll a kitűzött céllal. |Az eszközök megválasztása |Javasolt eszközök: egyéb. |Más eszközök nem felelnének meg a következő ok(ok) miatt: A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint a közös HÉA-szabályoktól való eltérés csak akkor lehetséges, ha arra a Tanács a Bizottság javaslatára egyhangúlag felhatalmazást ad. A Tanács határozata az egyetlen megfelelő eszköz, mivel a címzettjei egyes tagállamok is lehetnek. |KÖLTSÉGVETÉSI VONATKOZÁSOK |A javaslat nincs hatással a Közösség költségvetésére. |TOVÁBBI INFORMÁCIÓK |Felülvizsgálati/módosító/megszüntetési záradék |A javaslat megszüntetési záradékot tartalmaz. |1.  JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 11. cikke A. része (1) bekezdésétől és 28e. cikkétől eltérő intézkedés alkalmazásának a Spanyol Királyság részére történő engedélyezéséről(Csak a spanyol nyelvű szöveg hiteles)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap megállapítás – szóló, 1977. május 17-i 77/388/EGK hatodik tanácsi irányelvre[1] és különösen annak 27. cikkére,tekintettel a Bizottság javaslatára[2],mivel:(1) A 77/388/EGK hatodik tanácsi irányelv 27. cikke (1) bekezdése értelmében a Tanács, a Bizottság javaslatára egyhangúlag minden tagállamot felhatalmazhat arra, hogy ezen irányelvtől eltérő különös intézkedéseket vezessen be az adókivetésre vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására.(2) Egy 2005. június 21-én keltezett, és a Bizottság főtitkársága által 2005. július 22-én megkapott levélben a Spanyol Királyság engedélyt kért arra, hogy a 77/388/EGK irányelvnek a HÉA céljából megállapított adóalapot szabályozó rendelkezéseitől eltérő intézkedést vezethessen be.(3) A 77/388/EGK irányelv 27. cikke (2) bekezdésének megfelelően a Bizottság 2005. október 7-én kelt levelében tájékoztatta a többi tagállamot a Spanyol Királyság kérelméről. A Bizottság 2005. október 10-én kelt levelében értesítette a Spanyol Királyságot arról, hogy a kérelem elbírálásához szükségesnek ítélt valamennyi információ a birtokában van.(4) A 77/388/EGK irányelv 11. cikke A. része (1) bekezdésének a) pontja kimondja, hogy termékértékesítés és szolgáltatásnyújtás teljesítése esetén a hozzáadottérték-adó (HÉA) felszámítása céljából számított adóalapba tartozik minden, ami a teljesítés ellenértékét képezi. Ugyanazon irányelv 28e. cikkének (1) bekezdése a 11. cikk A. részére való hivatkozással szabályozza a Közösségen belüli beszerzések adóalapját.(5) Az eltérést igénylő intézkedés célja, hogy kivédje a HÉA-köteles termékértékesítések, szolgáltatásnyújtások és Közösségen belüli beszerzések adóalapjának manipulálásából származó adóveszteséget azokban az esetekben, ahol az eladó kedvezményes árat számít fel a kapcsolódó vevőnek, aki nem rendelkezik teljes adólevonási joggal.(6) Az intézkedést úgy kell kialakítani, hogy csak HÉA-kikerülés vagy kijátszás esetében legyen alkalmazandó, és csak akkor, ha bizonyos számú feltétel egyidejűleg teljesül. Az intézkedés ily módon arányos a kitűzött céllal.(7) Az adókikerülés és adókijátszás megakadályozása érdekében már más tagállamoknak is engedélyeztek hasonló eltéréseket, és ezek az intézkedések hatékonynak bizonyultak.(8) A 77/388/EGK irányelv 27. cikke alapján bevezetett, az irányelv rendelkezéseitől eltérő olyan intézkedések, amelyek megakadályozzák az egymással kapcsolatban álló felek közötti értékesítések adóalapjával kapcsolatos hozzáadottértékadó-kikerülést, tárgyát képezik a Bizottság említett cikk alapján engedélyezett egyes eltéréseket ésszerűsítő, 2005. március 16-i irányelvjavaslatának[3]. Éppen ezért a vonatkozó rendelkezéstől eltérő ezen intézkedés csak addig alkalmazható, amíg az említett irányelv hatályba nem lép.(9) Ez az eltérés biztosítja a végső fogyasztás során esedékes HÉA összegét, és nincs kedvezőtlen hatással az Európai Közösségek hozzáadottérték-adóból származó saját forrásaira,ELFOGADTA EZT A HATÁROZATOT:1. cikkA 77/388/EGK irányelv 11. cikke A. része (1) bekezdésének a) pontja és 28e. cikke rendelkezéseitől eltérve a Spanyol Királyság felhatalmazást kap arra, hogy a termékértékesítés, szolgáltatásnyújtás vagy Közösségen belüli beszerzés adóalapját megegyezőnek tekintse a szabadpiaci forgalmi értékkel az említett irányelv 11. cikke A. része (1) bekezdésének d) pontjának meghatározása szerint, ha az ellenérték jelentősen alacsonyabb, mint a szabadpiaci forgalmi érték, és a szolgáltatás címzettje, vagy Közösségen belüli beszerzés esetén a beszerző a 77/388/EGK irányelv 17. cikke értelmében nem rendelkezik teljes adólevonási joggal.Ezt az intézkedést csak akkor lehet alkalmazni, ha a cél az adókikerülések és adókijátszások megakadályozása, valamint ha azt az ellenértéket, amelyen az adóalap egyébként alapulna, a tagállam jogszabályai által meghatározott családi, irányítási, tulajdoni, pénzügyi vagy jogi kapcsolatok befolyásolták. E célból a jogi jellegű kapcsolatok magukban foglalják a munkáltató és a munkavállaló közötti hivatalos kapcsolatot.2. cikkAz 1. cikk értelmében megadott engedély azon a napon jár le, amikor a 77/388/EGK irányelv 27. cikke szerinti, az egymással kapcsolatban álló személyek közötti teljesítések értékének meghatározása révén a hozzáadottértékadó-kikerülés és kijátszás megakadályozását célzó eltérések ésszerűsítéséről szóló irányelv hatályba lép, vagy 2009. december 31-én, attól függően, melyik a korábbi időpont.3. cikkEnnek a határozatnak a Spanyol Királyság a címzettje.Kelt Brüsszelben,a Tanács részérőlaz elnök [1] HL L 145., 1977.6.13., 1. o. A legutóbb a 2004/66/EK irányelvvel (HL L 168., 2004.5.1., 35. o.) módosított irányelv.[2] HL C […], [ …]., […]. o.[3] HL C 125., 2005.5.24., 12. o. COM(2005) 89.


Fontos jogi nyilatkozat

|

52004PC0856

Javaslat a Tanács határozata Dániának a tagállamok forgalmi adóra vonatkozó jogszabályainak összehangolásáról szóló 77/388/EGK hatodik irányelv 14. cikke (1) bekezdése d) pontjától eltérő intézkedés alkalmazásának engedélyezéséről  /* COM/2004/0856 végleges */

	Brüsszel, 06.01.2005COM(2004) 856 véglegesJavaslatA TANÁCS HATÁROZATADániának a tagállamok forgalmi adóra vonatkozó jogszabályainak összehangolásáról szóló 77/388/EGK hatodik irányelv 14. cikke (1) bekezdése d) pontjától eltérő intézkedés alkalmazásának engedélyezéséről(előterjesztő: a Bizottság)INDOKLÁSA dán hatóságok a Bizottság főtitkárságán 2004. május 17-én iktatott levelükben engedélyt kértek arra, hogy a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló 1977. május 17-i 77/388/EGK tanácsi irányelv[1] (a továbbiakban: a hatodik irányelv) 27. cikke értelmében az irányelv 14. cikke (1) bekezdése d) pontjától eltérő különös intézkedéseket vezethessenek be bizonyos fajta adókijátszások vagy adókikerülések megakadályozása érdekében.A hatodik irányelv 27. cikke (2) bekezdésével összhangban a Bizottság 2004. 15.10 -án/-én kelt levelében tájékoztatta a többi tagállamot a dán kormány kérelméről, 2004. 19.10.-án/-én kelt levelében pedig értesítette Dániát arról, hogy birtokában van a kérelem értékeléséhez szükségesnek ítélt valamennyi információ.A 77/388/EGK irányelv 14. cikke (1) bekezdése d) pontja kimondja, hogy a tagállamok mentesítik az adó alól azoknak az áruknak a végleges behozatalát, amelyekre a közös vámtarifában meghatározottól eltérő, más vámmentesség vonatkozik. A 14. cikk (1) bekezdése d) pontjának végrehajtásáról a 83/181/EGK irányelv[2] és különösen annak 22. cikke rendelkezik, amely kimondja, hogy a 10 euro összértéket meg nem haladó termékek behozatala adómentes. A tagállamok adómentességet biztosíthatnak a 10 eurónál magasabb összértékű, de 22 euro összértéket meg nem haladó termékek behozatalára. A tagállamok azonban a csomagküldő kereskedéssel behozott áruk esetében megtagadhatják a mentesség megadását.Dániában jelenleg a kereskedelmi jellegű kis szállítmányok behozatala az EU-n kívülről hozzáadottértékadó-mentes. A hozzáadottérték-adó alóli mentesség határa Dániában 80 DKK (10 EUR). A dán hatóságoknak azonban tudomására jutott, hogy a kiadóvállalatok bizonyos magazinok és folyóiratok értékesítését olyan területek felé irányítják át, amelyekre nem vonatkozik a hozzáadottérték-adóról szóló hatodik irányelv. A dán hatóságok által végzett vizsgálat szerint csak az Åland-szigetekről 2003 első kilenc hónapjában mintegy 3,5 millió hetilap és magazin került behozatalra, ami becslések szerint az államnak 47 millió DKK (kb. 6,2 millió EUR) bevételkiesést jelentett. Fennáll a veszélye annak, hogy a bevételkiesés tovább nő, ha a hozzáadottérték-adóra vonatkozó szabályok az adókikerülés megakadályozása érdekében nem kerülnek módosításra. A hozzáadottérték-adóból származó dániai bevételkiesés a közösség saját forrásaira is hátrányosan hat.A 83/181/EGK irányelv bevezetése óta a tagállamoknak nincs rá lehetőségük, hogy a hatodik irányelv 14. cikke (1) bekezdése d) pontja első albekezdése alapján ne biztosítsanak mentességet ezeknek az áruknak a behozatalára, azonkívül a dán kormány nem tudja megállapítani, hogy a behozatal súlyosan torzítja-e a versenyfeltételeket. Az eltérésre vonatkozó kérelem csak az adóelkerülési jellegű szállítmányokat és helyzeteket célozza meg, és nem célja megtagadni minden csomagküldő szállítmánytól a 83/181/EGK irányelv 22. cikke alapján járó mentességet.Úgy tűnik tehát, hogy az adott körülmények között a 14. cikk (1) bekezdése d) pontjától való eltérés lenne a legmegfelelőbb megoldás a konkrét adóelkerülési helyzet megoldására. Az eltérés révén megszűnik a hozzáadottérték-adó kiesése.JavaslatA TANÁCS HATÁROZATADániának a tagállamok forgalmi adóra vonatkozó jogszabályainak összehangolásáról szóló 77/388/EGK hatodik irányelv 14. cikke (1) bekezdése d) pontjától eltérő intézkedés alkalmazásának engedélyezésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelvre és különösen annak 27. cikke (1) bekezdésére,tekintettel a Bizottság javaslatára[3],mivel:(1) A dán hatóságok a Bizottság főtitkárságán 2004. május 17-én iktatott levelükben engedélyt kértek arra, hogy az irányelv 14. cikke (1) bekezdése d) pontjától eltérő különös intézkedéseket vezethessenek be bizonyos fajta adókijátszások vagy adókikerülések megakadályozása érdekében. A többi tagállam a kérelemről 2004. 15.10. -án/-én értesítést kapott.(2) Az eltérési intézkedés célja, hogy megtagadja a Dániába behozott bizonyos magazinok és folyóiratokra vonatkozóan az irányelv 14. cikke (1) bekezdése d) pontjában biztosított adómentességet, és hozzáadottérték-adót vessen ki rájuk. A 14. cikk (1) bekezdése d) pontjának végrehajtásáról a 83/181/EGK irányelv[4] és különösen annak 22. cikke rendelkezik, amely kimondja, hogy a 10 euro összértéket meg nem haladó termékek behozatala adómentes. A tagállamok adómentességet biztosíthatnak a 10 eurónál magasabb összértékű, de 22 euro összértéket meg nem haladó termékek behozatalára. Dániában jelenleg minden kereskedelmi jellegű kis szállítmány behozatala az EU-n kívülről hozzáadottértékadó-mentes. A hozzáadottérték-adó alóli mentesség határa Dániában 80 DKK (10 EUR).(3) A dán hatóságoknak a tudomására jutott, hogy néhány kiadóvállalat kiadványainak dániai előfizetők részére történő értékesítését olyan területek felé irányítja át, amelyekre nem vonatkozik a hozzáadottérték-adóról szóló hatodik irányelv, és ennek következtében Dánia bevételektől esik el, ami a közösségi saját forrásokra is hátrányos hatással jár. Fennáll a veszélye annak, hogy a bevételkiesés tovább nő, ha Dánia nem kap engedélyt az adókikerülés megakadályozására.(4) A 83/181/EGK irányelv bevezetése óta a tagállamoknak nincs rá lehetőségük, hogy a hatodik irányelv 14. cikke (1) bekezdése d) pontja első albekezdése alapján megtagadják a mentességet ezeknek az áruknak a behozatalára. Ezenkívül a dán kormány nem tudja megállapítani, hogy a kérdéses behozatal súlyosan torzítja-e a versenyfeltételeket. Az eltérésre vonatkozó kérelem csak az adóelkerülési jellegű szállítmányokat és helyzeteket célozza meg, és nem célja megtagadni minden csomagküldő szállítmánytól a 83/181/EGK irányelv 22. cikke alapján járó mentességet. Úgy tűnik tehát, hogy az adott körülmények között a 14. cikk (1) bekezdése d) pontjától való eltérés lenne a legmegfelelőbb megoldás.(5) Az eltérés megszünteti a hozzáadottérték-adó kiesését, tehát nem érinti hátrányosan a Közösség saját hozzáadottértékadó-forrását,ELFOGADTA EZT A HATÁROZATOT:1. cikkDánia engedélyt kap arra, hogy a 77/388/EGK irányelv 14. cikke (1) bekezdése d) pontjától való eltéréssel hozzáadottérték-adót alkalmazzon az EU-ban nyomtatott és dániai magánszemélyeknek küldött magazinok, folyóiratok és hasonló termékek Dániába való behozatalakor.2. cikkEzt a határozatot 2010. december 31-éig kell alkalmazni.3. cikkEnnek a határozatnak Dánia a címzettje.Kelt Brüsszelben, …-án/-én.a Tanács részérőlaz elnök [1] HL L 145., 1977.6.13.., 1. o. A legutóbb a 2004/7/EK irányelvvel (HL L 27, 2004.1.30., 44.o.) módosított irányelv.[2] HL C , , .o[3] HL C […]. […], […].o.[4] HL C , , .o


               EURÓPAI BIZOTTSÁG
            Brüsszel, 2017.1.26.
            COM(2017) 45 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Egyesült Királyságnak, Ciprusnak és Portugáliának szóló segítségnyújtás céljából az Európai Unió Szolidaritási Alapjának igénybevételéről

               INDOKOLÁS

               A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  1
                és különösen annak 10. cikke, a pénzügyi keret megfelelő fejezeteinek felső határát túllépve – 2011. évi árakon – évi 500 000 000 EUR-s felső határig engedélyezi az Európai Unió Szolidaritási Alapjának igénybevételét.

               A támogathatósági feltételeket a 2014. május 15-i 661/2014/EU európai parlamenti és tanácsi rendelettel módosított, az Európai Unió Szolidaritási Alapjának létrehozásáról szóló 2012/2002/EK tanácsi rendelet tartalmazza.

               Az Egyesült Királyság, Ciprus és Portugália által benyújtott kérelem alapján az alapból nyújtandó támogatás a keletkezett károk becsült összértéke alapján a következő:

                        Katasztrófa

                        Teljes közvetlen kár

                        (millió EUR)

                        Az alkalmazott „regionális katasztrófa” küszöbérték

                        (millió EUR)

                        Az alkalmazott „jelentős katasztrófa” küszöbérték

                        (millió EUR)

                        Az összes közvetlen kár 2,5 %-a a jelentős küszöbértékig

                        (EUR)

                        Az összes közvetlen kár 6 %-a a jelentős küszöbérték felett

                        (EUR)

                        A javasolt támogatás teljes összege

                        (EUR)

                        Egyesült Királyság – Árvizek 2016-ban (regionális katasztrófa)

                        2 412,042

                        626,764

                        n.a.

                        60 301 050

                        –

                        60 301 050

                        Ciprus – Aszály és tüzek 2016-ban (jelentős katasztrófa)

                        180,803

                        n.a.

                        101,412

                        2 535 300

                        4 763 460

                        7 298 760

                        Portugália – Tüzek Madeirán 2016-ban (regionális katasztrófa)

                        157,000

                        40,850

                        n.a.

                        3 925 000

                        –

                        3 925 000

                        ÖSSZESEN

                        71 524 810

               A kérelmek mérlegelését követően
                  2
               , valamint figyelembe véve az alapból nyújtható maximális támogatást és az előirányzatok közötti átcsoportosításra nyíló lehetőséget, a Bizottság 71 524 810 EUR összegben javasolja az Európai Unió Szolidaritási Alapjának igénybevételét.

               A Bizottság a vonatkozó kötelezettségvállalási és kifizetési előirányzatok 2017. évi költségvetésbe való bevezetése érdekében költségvetés-módosítási tervezetet nyújt be.

               Egyetértés hiányában az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  3
                11. pontja alapján háromoldalú egyeztetést kell indítani.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Egyesült Királyságnak, Ciprusnak és Portugáliának szóló segítségnyújtás céljából az Európai Unió Szolidaritási Alapjának igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre
                  4
                és különösen annak 4. cikke (3) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  5
                és különösen annak 11. pontjára,

               tekintettel az Európai Bizottság javaslatára,

               mivel:

               (1)Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a katasztrófa sújtotta régiók lakosságával.

               (2)Az alap éves maximális összege (2011-es árakon számítva) az 1311/2013/EU, Euratom tanácsi rendelet
                  6
                10. cikkében meghatározottaknak megfelelően 500 000 000 EUR.

               (3)Az Egyesült Királyság a 2015 decemberétől 2016 januárjáig tartó időszak alatt 11 régiót
                  7
                érintő árvizek miatt 2016. február 26-án kérelmet nyújtott be az alap igénybevételére. Kérelmükben az Egyesült Királyság hatóságai kiemelték, hogy a kárfelmérés még nem zárult le, és a vonatkozó számadatok csak ideiglenesek. A kérelmet 2016. szeptember 22-én véglegesítették.

               (4)Ciprus a 2015 októbere óta tartó súlyos aszály, valamint a 2016. június 18-i és 19-i kontrollálatlan vegetációtüzek következményei miatt 2016. szeptember 5-én kérelmet nyújtott be az alap igénybevételére.

               (5)Portugália a 2016. augusztus 8. és 13. között Madeira szigetén pusztító kontrollálatlan vegetációtüzek miatt 2016. szeptember 21-én kérelmet nyújtott be az alap igénybevételére.

               (6)Az Egyesült Királyság, Ciprus és Portugália kérelme eleget tesz az alapból származó pénzügyi hozzájárulás meghatározására vonatkozóan a 2012/2002/EK rendelet 4. cikkében megállapított követelményeknek.

               (7)Az alapot tehát az Egyesült Királyság, Ciprus és Portugália részére nyújtandó pénzügyi hozzájárulás érdekében igénybe kell venni.

               (8)Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA A KÖVETKEZŐ HATÁROZATOT:

               1. cikk

               Az Európai Unió 2017-es pénzügyi évre vonatkozó általános költségvetésének keretein belül az Európai Unió Szolidaritási Alapjából az alábbiak szerinti összegek igénybevételére kerül sor kötelezettségvállalási és kifizetési előirányzatok formájában:

               a) 60 301 050 EUR nyújtandó az Egyesült Királyság részére;

               b) 7 298 760 EUR nyújtandó Ciprus részére;

               c) 3 925 000 EUR nyújtandó Portugália részére.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba.

               Ezt a határozatot ... [az elfogadás dátuma]**-tól/-től kell alkalmazni.

                  8Kelt Brüsszelben,

                  Az Európai Parlament részéről
                        A Tanács részéről

                  az elnök
                        az elnök

                     (1)
                  HL L 347., 2013.12.20., 884. o.

                     (2)
                  A Bizottság 2017.1.13-i C(2017) 124 közleménye az Egyesült Királyságra vonatkozóan, valamint 2017.1.24-i C(2017) 358 közleménye Ciprusra és Portugáliára vonatkozóan.

                     (3)
                  HL C 373., 2013.12.20., 1. o.

                     (4)
                  HL L 311., 2002.11.14., 3. o.

                     (5)
                  HL C 373., 2013.12.20., 1. o.

                     (6)
                  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (7)
                  UKC2–Northumberland, UKD1–Cumbria, UKD3–Nagy-Manchester, UKD4–Lancashire, UKE2–Észak-Yorkshire, UKE4–Nyugat-Yorkshire, UKL1–Nyugat-Wales és Valleys, UKM2–Kelet-Skócia, UKM3–Délnyugat-Skócia, UKM5–Északkelet-Skóciad és UKN0–Észak-Írország.

                     (8)
                  A dátumot a Parlament illeszti be a határozatnak a Hivatalos Lapban való kihirdetését megelőzően.